Det hvide pulver, der torsdag blev sendt til to nordjyske afdelinger af Jyske Bank, er ufarligt.  Det har analyser af stoffet vist, bekræfter vagtchef ved Nordjyllands Politi Poul Fastergaard. Den beroligende melding gælder dog ikke, den eller de personer, der har sendt brevene og de trusselsbreve, der også blev sendt til Jyske Bank. Det er en strafbar handling, uanset om indholdet er farligt eller ej. Den videre efterforskning bliver nu samlet hos Midt- og Vestjyllands Politi, fortæller Poul Fastergaard. De to breve, der kom til Nordjylland, var adresseret til Jyske Banks afdelinger i Frederikshavn og på Thulebakken i Aalborg, men de blev opdaget og bremset  i postsorteringen på hovedpostkontoret i Aalborg.

Opsummering:
De breve med hvidt pulver, der torsdag blev sendt til en række afdelinger af Jyske Bank, er ufarlige viser laboratorieanalyser.